stanford-oval/wikipedia huggingface dataset:
ריטה כץ
ספרים

Terrorist Hunter: The Extraordinary Story of a Woman Who Went Undercover to Infiltrate the Radical Islamic Groups Operating in America, (as Anonymous). (Harper Collins, May 6, 2003; ISBN 0-06-052819-2)
Saints and Soldiers: Inside Internet-Age Terrorism, From Syria to the Capitol Siege (Columbia University Press, 2022); ISBN 0-23-120350-0)
תקווה

ערך זה עוסק בציפייה להתרחשות דבר טוב, אמונה שדבר חיובי יקרה בעתיד. אם התכוונתם למשמעות אחרת, ראו .
תקווה
תקווה היא ציפייה להתרחשות דבר טוב, אמונה שדבר חיובי יקרה בעתיד טוב יותר מההווה. היא כוללת רגש של ציפייה ורצון להתרחשותו של דבר מה, החל מדברים חומריים כמו רצון להשיג חפץ מסוים או להגיע לסטטוס של עושר, וכלה בתקווה לדברים רוחניים יותר כמו השגת אהבה, מערכות יחסים טובות, טוב ואושר.
שורש המילה העברית, קו"ה, מקביל למילה האכדית quu, לחכות, לארמית קְוָא ולערבית קַוִיַ, להיות חזק; יש המקשרים זאת עם המילה 'קו', כמחבר בין העבר לעתיד, דרך ההווה: ”הִנֵּה אֲנַחְנוּ בָאִים בָּאָרֶץ אֶת תִּקְוַת חוּט הַשָּׁנִי הַזֶּה תִּקְשְׁרִי בַּחַלּוֹן...” (יהושע, ב', י"ח).
ישנו הבדל בין אמונה שהיא תחושה שמשהו יתרחש, לבין תקווה שהיא עצם השאיפה לטוב, בלי נגיעה של המציאות והריאליות. "גם כשנראה שאפסו הסיכויים – לא מתה התקווה" ו"אפילו חרב חדה מונחת על צווארו של אדם אל ימנע עצמו מן הרחמים" הן שתי אמירות המדגימות תקווה. בתקווה מתגלמת השאיפה של האדם לעולם טוב או שונה.
בתרבות האנושית

במיתולוגיה היוונית הואנשה התקווה. כשפתחה פנדורה את תיבת פנדורה יצאו ממנה כל הרעות בעולם למעט התקווה. לכאורה היוונים החשיבו את התקווה למסוכנת, אבל ללא התקווה שתלווה את כל הצרות האנושות התמלאה בייאוש. כשפנדורה חזרה לתיבה ושחררה ממנה גם את התקווה, הייתה הקלה גדולה.
חוסר תקווה הוא ייאוש. בדתות מסוימות, למשל בנצרות, נחשב הייאוש לחטא.  ביהדות מודגש פתרון לייאוש, למשל בפסוק בתהילים: ”קַוֵּה אֶל ה', חֲזַק וְיַאֲמֵץ לִבֶּךָ, וְקַוֵּה אֶל ה'” (כ"ז, י"ד). דוגמה קיצונית היא אמרתו של רבי נחמן מברסלב, ”אין ייאוש בעולם כלל”.
בהמנון התנועה הציונית, "התקווה" (שיסודו בשירו "תקוותנו" של המשורר נפתלי הרץ אימבר), אשר נקבע כהמנון מדינת ישראל, מובעת תקווה לחזור לארץ ישראל לאחר אלפיים שנות גלות, למשל במילים: "הַתִּקְוָה בַּת שְׁנוֹת אַלְפַּיִם".
על פי תאוריית השלבים של הפסיכולוג אריק אריקסון, בשלב הראשון של הילדות, בשלב הינקות, ישנו קונפליקט שמתעורר אצל התינוק בין אמון בסיסי לחשדנות בסיסית. בצליחה תקינה של שלב זה, הוא אמור ללמוד לפתח תקווה, כאשר הוא מקווה שאמו תחזור שוב למרות שהיא איננה לידו עכשיו.
התקווה ביהדות ובהגות היהודית

יסודות התקווה נטועים עמוק בספרות הנבואה: 'ויש תקוה לאחריתך, נאום ה', ושבו בנים לגבולם' (ירמיהו לא טז). התקווה נתפסת ביהדות כמרכיב מהותי של נפשו של האדם וקשורה לקיומו בעולם הזה: 'כל זמן שאדם חי יש לו תקווה. מת - אבדה תקוותו' (ירושלמי, ברכות יג, עב). על פי חז"ל כאשר אובדת התקוה, למעשה החיים באים לקצם. עם זאת, ביהדות קיימת אמונה שבעולם הבא יפוצה אדם על סבלותיו בעולם הזה, ותקוה זו מסייעת לאדם להתגבר עליהם.
בתלמוד מובא שחזקיהו המלך חלה ונטה למות. בא אליו ישעיהו הנביא לבקרו, ואמר לו שהוא ימות: "ויאמר אליו: כה אמר ה', צו לביתך, כי מת אתה ולא תחיה!". לאחר דין ודברים ביניהם, אמר ישעיהו שלא יעזור לו דבר כי "כבר נגזרה עליך גזירה". בשלב זה חזקיהו ענה לישעיהו: ”בן אמוץ, כלה נבואתך וצא. כך מקובלני מבית אבי אבא, אפילו חרב חדה מונחת על צוארו של אדם, אל ימנע עצמו מן הרחמים” (בבלי ברכות, י, עא). חזקיהו לא התייאש, התפלל, והחלים ממחלתו לחמש עשרה שנים נוספות של מלכות.
מושג התקוה קשור למושגים של משיח ושל אמונה. ואולם הרמן כהן חלק על כך, ותפס את התקוה כמנותקת ממושג המשיח וכבעלת זיקה לאלמוות.
ראו גם

אינטרס
לקריאה נוספת

זאב לוי, תקוה. בתוך, ארתור א. כהן ופול מנדס-פלור (עורכים), אברהם שפירא (עורך המהדורה העברית), לקסיקון התרבות היהודית בזמננו: מושגים, תנועות, אמונות, עם עובד, תל אביב, תשנ"ג, 1986. עמ' 569–575.
הערות שוליים

↑  הרמן כהן, דת התבונה ממקורות היהדות, ירושלים תשל"ב, עמ' 341.
| --- | --- |
בקרת זהויות :  NLI: 987007565417305171  BNE: XX527300  BnF: cb11947539s (data)  GND: 4025493-8  LCCN: sh85061925  NDL: 00565694  NKC: ph123158 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
כאן ולתמיד

| --- | --- |

כרזת הסרט
 מבוסס על:  הרומן הגרפי "Here" מאת ריצ'רד מקגווייר
 בימוי:  רוברט זמקיס
 הופק בידי:  ג'ק ראפקה ביל בלוק דרק הוג רוברט זמקיס
 תסריט:  רוברט זמקיס אריק רות'
 שחקנים ראשיים:  טום הנקס רובין רייט פול בטאני קלי ריילי מישל דוקרי
 מוזיקה:  אלן סילבסטרי
 צילום:  דון ברגס
 מדינה:  ארצות הברית ארצות הברית
 חברת הפקה:  מירמקס Playtone ImageMovers
 חברה מפיצה:  ארצות הברית סרטי סוני מירמקס (הפצה עולמית)
 הקרנת בכורה:  1 בנובמבר 2024
 משך הקרנה:  104 דקות
 שפת הסרט:  אנגלית 
 סוגה:  סרט דרמה 
 הכנסות:  13 מיליון דולר (28 בנובמבר 2024)
 דף הסרט ב־IMDb
 
כאן ולתמיד (באנגלית: Here) הוא סרט דרמה אמריקאי שבוים על ידי רוברט זמקיס ונכתב על ידי אריק רות' וזמקיס, על בסיס רומן גרפי באותו שם מאת ריצ'רד מקגווייר. בסרט מככבים טום הנקס, רובין רייט, פול בטאני, קלי ריילי ומישל דוקרי. הפקת הסרט מהווה שיתוף פעולה בין הנקס לרייט ובין זמקיס לרוט לראשונה מזה שלושים שנה לאחר עליית הסרט "פורסט גאמפ" לאקרנים בשנת 1994.
בדומה למקור, הסרט מסופר בצורה לא ליניארית: הסיפור הוא של האירועים המתרחשים במקום אחד והתושבים המאכלסים אותו, החל מהעבר הרחוק ועד למאה ה-21. במהלך הסרט, המסך מחולק לעיתים קרובות לחלוניות מרובות ובכך המציג אירועים מתקופות זמן שונות בו זמנית.
הסרט עלה לאקרנים ב-1 בנובמבר 2024, בהפצתה של "TriStar Pictures", חברת-בת של "סרטי סוני".
עיקרי העלילה

הסרט מציג בנרטיב לא ליניארי. להלן סיכום כרונולוגי של העלילה.
בהתחלה דינוזאורים משוטטים באזור הזה המכוסה ביער טרופי עד שהוא מוחלף בעידן הקרח ובסיומו הארץ שבה להיות ירוקה. הרבה יותר מאוחר, האזור הופך ביתם של אנשי לנאפי, ילידים אמריקנים, והעלילה עוקבת אחר גבר ואישה, התאהבותם, הקמת משפחתם וסיפור זה מסתיים בהלוויית של האישה שהזדקנה ונפטרה.
כעבור תקופה ארוכה נוספת האזור הנו חלק מאחוזתו של ויליאם פרנקלין (אנ'), המושל הקולוניאלי האחרון של ניו ג'רזי מ-1763 עד 1776, בנו של בנג'מין פרנקלין.
בסביבות תחילת המאה ה-20 נבנה הבית שהופך למרכז רוב עלילתו של הסרט. הדיירים הראשונים שלו הם ג'ון הארטר ואשתו פאולין. מר הארטר אובססיבי לתעופה ומאוחר יותר ימות מהשפעת הספרדית.
תושבי הבית מאוחרים יותר כוללים את הזוג אנשי הבוהמה: הממציא ליאו ובת זוגו דוגמנית הפין-אפ סטלה ביקמן, שחיים שם בשנות ה-40 של המאה ה-20, לפני המלחמה ובמהלכה. ליאו ממציא את כורסת הטלוויזיה שתמותג ככורסת לה-ז-בוי (אנ') ובני הזוג עוברים לקליפורניה.
משפחת יאנג - בהתחלה הזוג אל ורוז - קונה את הבית ב-1945, לאחר סיום מלחמת העולם השנייה. הצעירים מגדלים שלושה ילדים בבית; ריצ'רד (בגילומו של טום הנקס), אליזבת וג'ימי. לאחר שריצ'רד בן 18 מכניס את חברתו מרגרט (בגילומה של רובין רייט) להריון, הם מתחתנים ומגדלים את בתם ונסה בבית, ובסופו של דבר הבית נמסר להם על ידי אל, אביו.
בתחילת שנות ה-2000, ריצ'רד ומרגרט מתגרשים, וריצ'רד מוכר את הבית. תושבים מאוחרים יותר של הבית הם דבון והלן האריס ובנם ג'סטין. הלן הרוסה כשסוכנת הבית שלהם, רקל, מתה מקורונה ואז דבון והלן מוכרים את הבית. כאדם קשיש, ריצ'רד מביא בשנת 2024 לבית הריק את מרגרט - כעת חולת דמנציה. הוא מזכיר לה את האירוע בו ונסה, בילדותה, איבדה סרט משיערה בבית הספר, דבר שמצליח לעורר את זיכרונותיה מהחיים המשותפים שלהם בבית.
הסרט משתמש בטכנולוגיה מתקדמת של הזדקנות דיגיטלית (אנ'), המאפשרת להציג את השחקנים בגילאים שונים לאורך כל הסרט. הסרט נוגע בנושאים אוניברסליים כמו אהבה, זקנה, שינוי והמשך החיים. הסרט מדגיש כי מערכות יחסים משתנות ומתפתחות עם הזמן. הוא מציג כיצד ריצ'רד ומרגרט משתנים כבני אדם, וכיצד יחסיהם שלהם מתפתחת יחד איתם.
צוות השחקנים והדמויות

טום הנקס – ריצ'רד יאנג
רובין רייט – מרגרט
פול בטאני – אל יאנג, אביו של ריצ'רד.
קלי ריילי – רוז יאנג, אשתו של אל ואמו של ריצ'רד.
מישל דוקרי – גברת הארטר
גווילם לי – ג'ון הארטר, בעלה של גברת הארטר.
אופליה לוביבונד – סטלה ביקמן, דוגמנית פין-אפ.
דייוויד פין – ליאו, ממציא.
לזלי זמקיס – אליזבת פרנקלין
לורן מקווין – אליזבת, בצעירותה.
בו גדסדון – אליזבת, בגיל הנעורים.
ג'ונתן אריס – ארל היגינס
אלבי סלטר – ג'ימי
הארי מרקוס – ג'ימי, בצעירותו.
לילי אספל – בת'אני
בן ויגינס
ג'ואל אולט – אמריקאי יליד
דני מקאלום – אמריקאית ילידית
ניקי אמוקה-בירד – הלן האריס
אניה מרקו האריס – ראקל
מוחמד ג'ורג' – וינסטון
דקסטר סול אנסל - ילד קטן בשמלה
הפקה > פיתוח

פיתוחו של עיבוד קולנועי לרומן הגרפי "כאן" מאת ריצ'רד מקגווייר הוכרז לראשונה בפברואר 2022, ובמעמד ההכרזה נמסר כי על הפקת הסרט יופקדו החברות "Playtone" ו-"ImageMovers", על כתיבת התסריט יופקד התסריטאי אריק רות'; על הבימוי, רוברט זמקיס, וכי בתפקיד הראשי עתיד לככב טום הנקס. עד לתחילת פסטיבל הקולנוע בקאן שהתקיים במאי 2022, נמסר על ליהוקה של רובין רייט, על הצטרפותן של "מירמקס" בתור מקור המימון העיקרי של הפקת הסרט והמפיצה הבינלאומית, ושל "סרטי סוני" כמפיצת הסרט בארצות הברית. בספטמבר 2022, נמסר על ליהוקם של פול בטאני וקלי ריילי לצוות השחקנים, ולאחר מכן, על ליהוקה של לזלי זמקיס בפברואר 2023, ושל מישל דוקרי וגווילם לי באפריל 2023.
הפקה > צילומים

צילומי הסרט, שהתעתדו להתחיל בספטמבר 2022, החלו לבסוף בינואר 2023 באולפני פיינווד שבלונדון. במהלך צילומי הסרט נעשה שימוש בטכנולוגיית אינטליגנציה מלאכותית גנרטיבית חדשה בשם "Metaphysic Live" כדי להחליף את פניהם של השחקנים ולהצעיר אותם בזמן אמת תוך כדי הצילומים במקום להשתמש בשיטות עיבוד נוספות בתהליך הפוסט פרודקשן.
הפצה

במקור, התעתד הסרט לעלות לאקרנים בבכורה עולמית בלוס אנג'לס ובניו יורק ב-15 בנובמבר 2024, בהפצת "TriStar Pictures", חברת-בת של "סרטי סוני", ולאחר מכן לעלות לאקרנים בבתי קולנוע נבחרים ברחבי ארצות הברית ב-22 בנובמבר 2024 לפני שיופצו מסחרית ב-27 בנובמבר. עם זאת, ב-21 ביוני 2024, הודיעה "סרטי סוני" כי הסרט יופץ ישירות לכל בתי הקולנוע ב-15 בנובמבר 2024.
פוקימון אגדות: ארכאוס

| --- | --- |

עטיפת המשחק
 כללי
 תאריך הוצאה:  28 בינואר 2022
 סוגה:  משחק תפקידים
 פיתוח:  Game Freak
 הוצאה לאור:  נינטנדו
 ארץ מקור:  יפן 
 שפות:  יפנית, ספרדית, סינית מפושטת, סינית מסורתית, איטלקית, צרפתית, גרמנית, אנגלית, קוריאנית 
 סדרה:  פוקימון
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו סוויץ'
 המשחק הבא:  Pokémon Legends Z-A
 
 legends.pokemon.com
 
פוקימון אגדות: ארכאוס (באנגלית: Pokémon Legends: Arceus) הוא משחק וידאו מסוגת משחקי התפקידים, המהווה פריקוול למשחקים פוקימון יהלום ופנינה (2006), פוקימון פלטינום (2008) ופוקימון יהלום מבריק ופנינה נוצצת (2021). המשחק פותח על ידי Game Freak והופץ על ידי נינטנדו לקונסולת נינטנדו סוויץ'. המשחק הוכרז בחגיגות ה-25 לזיכיון של "פוקימון" יחד עם המשחק "פוקימון יהלום מבריק ופנינה נוצצת".
משחקיות

"פוקימון אגדות: ארכאוס" הוא משחק אשר מתרחש בעולם חצי פתוח (השחקן מטייל במפות שונות ויכול לחקור אותן, אך זמן טעינה בין המפות קיים וכן כל מפה מוגבלת בגודלה בעזרת גבולות בלתי נראים). העלילה מתרחשת במחוז סינו (Sinnoh) בעבר אשר נקרא מחוז היסוי (Hisui), הרבה לפני המשחקים פוקימון יהלום ופנינה. הפוקימון המיתי ארכיאוס מהווה חלק מרכזי בעלילת המשחק.
משחקיות > לכידת פוקימונים וקרבות

במשחק, השחקנים יכולים לתפוס את הפוקימון ללא קרב, למרות זאת יש לפוקימונים שלושה סוגי התנהגות: יש פוקימונים שצריך להתחבא על מנת לתפוס אחרת הם ייבהלו, יברחו וייעלמו, יש פוקימונים חברותיים שיעקבו אחרי השחקן ויתנו לו לתפוס אותם בקלות (פוקימונים אלה יכולים להיבהל ולברוח או להפוך לתוקפניים), ויש פוקימונים תוקפניים שאיתם צריכים להילחם לפני התפיסה בעזרת הפוקימונים שנתפסו על ידי השחקן. בנוסף, במשחק קיימים פוקימונים מסוג "אלפא" שהם פוקימונים גדולים יותר מפוקימונים רגילים וכן בעלי נתונים התקפיים והגנתיים חזקים יותר, אותם השחקן יכול ללכוד. בשונה מהמשחקים הקודמים בסדרה, הפוקימונים שמשוטטים בעולם יכולים לתקוף את השחקן ישירות ולאחר מספר פגיעות, השחקן יכול לאבד את הכרתו ולאבד חפצים שאסף קודם לכן.
משחקיות > Crafting

מערכת בניה ויצירה (Crafting) קיימת במשחק ואת הפוכדורים במשחק מייצרים השחקנים עצמם באמצעות עצים ומינרלים. כאשר הפוקימון נתפס, נראה אד קיטור בוקע מהכדור. בנוסף לפוכדורים, השחקנים יכולים לייצר לעצמם שיקווים לריפוי, פצצות עשן ושאר חפצים שימושיים בעזרת חומרים שהם מוצאים בזמן שיטוט במפות השונות במשחק. ניתן גם לרכוש חפצים מוכנים מהחנות שממוקמת בכפר ג'ובילייף בעלות כספית.
משחקיות > הפוקימונים ההתחלתיים

שלושת הפוקימונים ההתחלתיים לבחירה באזור זה הם: ראולט (פוקימון עשב ממחוז אלולה), סינדקוויל (פוקימון אש ממחוז ג'וטו) ואושוואט (פוקימון מים ממחוז יונובה). "פוקימון אגדות: ארכיאוס" הוא המשחק הראשון בסדרה אשר שלושת ההתחלתיים בו הם מאזורים שונים ביחד. למרות שהשחקן מקבל פוקימון התחלתי אחד, בסוף המשחק השחקן יוכל לקבל את השניים הנותרים מהפרופסור ואפילו לתפוס אותם בתוך הפרעת זמן חלל.
משחקיות > הפוקימונים האציליים

במשחק, מכוני הפוקימון וכן ליגת הפוקימונים לא קיימים. במקום זאת, השחקן נלחם בחמישה פוקימונים אציליים. כל קרב מול פוקימון אצילי מורכב משני שלבים: על השחקן להתחמק מהתקפותיו של הפוקימון האצילי בזמן שהוא זורק עליו מעין כדורי מזון שהפוקימון האצילי אוהב, לאחר מספר תקיפות, הפוקימון האצילי מאבד ריכוז והשחקן יכול לשלוח את אחד הפוקימונים שלו להילחם נגד הפוקימון האצילי. לאחר מספר התחמקויות, זריקות וקרבות, הפוקימון האצילי נרגע והקרב מסתיים. לאחר סוף העלילה הראשית, השחקן יכול להילחם בשנית בפוקימונים האציליים, שכעת התחזקו מאז המפגש הקודם עם השחקן.
משחקיות > הפוקידע

הפוקידע במשחק הוא שונה והפעם, לא מספיק שהשחקן ילכוד את הפוקימונים, עליו גם לבצע איתם משימות שונות על מנת למלא את כל דפי המידע עליהם בפוקידע. לדוגמה, על מנת למלא דף של פוקימון מסוים, על השחקן להילחם בעזרתו ולהשתמש במתקפות מסוימות מספר ספציפי של פעמים. למרות זאת, על מנת לפגוש את ארכיאוס, על השחקן רק ללכוד את כל הפוקימונים, ללא צורך למלא את הדפים עליהם בפוקידע. מילוי הדפים בפוקידע מעלה את הדירוג של השחקן בצוות גלקסי, מה שמעניק לו גישה לחפצים טובים יותר וכן גישה למפות נוספות לחקירה במחוז. מערכת הדירוג במשחק מחליפה את איסוף תגי המכון מהמשחקים הקודמים, כאשר כל דירוג נוסף מעניק לשחקן שליטה על פוקימונים חזקים יותר ומתכונים לפריטים חזקים ושימושיים יותר.
משחקיות > משימות משנה

בנוסף לעלילה הראשית, קיימות משימות משנה (Requests) בהן השחקן מסוגל לקחת חלק ולאחר ביצוען לקבל חפצים שונים ופוקימונים מסוימים. זהו המשחק הראשון בסדרה הראשית בו קיימות משימות משנה. חלק מהמשימות נועדו לפיתוח הכפר ג'ובילייף וחלקן מסייעות לשחקן להשיג פוקימונים בלעדיים או חפצים שונים.
משחקיות > ניווט במפת המשחק

מהלכי HM אינם קיימים בתקופה זאת, ובמקומם השחקן מקבל לידיו חליל מיוחד איתו הוא מזמן פוקימונים שונים שיעזרו לו להגיע לאזורים שונים במפה. הפוקימונים הם:
ווירדיר, עליו השחקן מסוגל לרכוב והוא מאפשר להגיע בדהירה לאזורים שונים במפה ולקפוץ גבוה.
באסקיוליג'ן, שמסייע לשחקן לנווט במים (מחליף את ה-HM גלישה מהמשחקים הקודמים).
אורסלונה, בעזרתו השחקן מסוגל למצוא חפצים נסתרים הקבורים ברחביי המפה (מחליפה את גלאי החפצים מהמשחקים הקודמים).
סניזלר, בעזרתה השחקן מסוגל לטפס על הרים גבוהים במפה.
ברייביארי, בעזרתו השחקן מסוגל לדאות ברחבי המפה.
משחקיות > לכידת ארכיאוס

לאחר השלמת העלילה הראשית ולכידת כל הפוקימונים במחוז, החליל של השחקן משתנה ומאפשר לו לפתוח שער למימד בו ארכיאוס נמצא, להילחם נגדו ולתפוס אותו.
עלילה > מושגים

טלפון הארק: מכשיר דמוי טלפון חכם שבעזרתו ארכאוס מתקשר עם השחקן במהלך המשחק. בטלפון ישנה מפה של המחוז ובעזרת כוחו השחקן יכול להשתגר מנקודה לנקודה במפה וכן מופיעות בו נקודות הציון למטרה הבאה של השחקן.
פוקימונים אציליים: חמישה פוקימונים שקיבלו מארכאוס חלק מכוחו וכל אחד מהם שומר על אזור אחר במחוז. הפוקימונים האציליים הם קליבור, ליליגנט, ארקניין, אלקטרוד ואוולאג. חוץ מקליבור, כל הפוקימונים האציליים הם צורות מחוזיות (כלומר, פוקימון קיים ממשחקים קודמים, אך בעל צורה וסוג שונה שבלעדיים למחוז היסוי).
צוות גלקסי: צוות חקירה שהגיע למחוז היסוי ומנסה לחקור אודות הפוקימונים במחוז ולתעד אותם, בכך הם רוצים ליצור את הפוקידע הראשון אי פעם. השחקן לוקח חלק בשורות הארגון במהלך המשחק.
צוותי הפנינה והיהלום: שתי גילדות שחיות במחוז היסוי ותפקידן הוא לשמור על הפוקימונים האציליים. שני הצוותים סוגדים לאל בשם "סינו הגדול", אך לא מכריעות ביניהן האם הוא שולט על החלל או על הזמן ולכן שני הצוותים ביריבות זה עם זה.
גילדת הגינקו: גילדה של סוחרים נודדים המוכרים מוצרים שונים לתושבי מחוז היסוי. וולו משתייך לגילדה הזאת.
לוחיות: במשחק ישנן 19 לוחיות. כל לוחית מעצימה סוג מסוים של פוקימונים (לדוגמה, לוחית הלהבה מחזקת פוקימונים מסוג אש). לפי עלילת המשחק, ארכאוס יצר את הלוחיות בעזרת כוחו וחילק אותן בין פוקימונים שונים במחוז. לאחר שהשחקן לוכד את ארכאוס, הוא מסוגל להשתמש בלוחות כדי לשנות את הסוג של ארכאוס בהתאם ללוח הספציפי (לדוגמה, שימוש בלוחית הארץ הופך את ארכאוס לפוקימון מסוג אדמה).
פוקימוני אלפא: פוקימונים גדולים במיוחד ביחס לבני מינם המסתובבים באזורים שבני מינם נפוצים בהם. קריאותיהם עמוקות יותר ובטבע עיניהם אדומות ובלי קשר לסוג האישיות של בני מינם תמיד יהיו תוקפניים כלפי השחקן.
חליל הסלסטיק: חליל מיוחד שדרכו השחקן יכול לזמן פוקימונים מיוחדים בהם הוא יכול להיעזר במטרה להגיע לאזורים שונים במחוז (לדוגמה, לרכוב עליהם או לעוף בעזרתם).
חליל האזור: לאחר שהשחקן השיג 18 לוחיות, חליל הסלסטיק שלו משתנה לחליל האזור, בעזרתו השחקן יכול לפתוח שער למימד אחר ולהילחם בארכאוס.
קרע הזמן חלל: קרע בין ייקומי שנוצר על ידי הפוקימון גיראטינה כדי לזמן את ארכאוס. הקרע מחבר בין תקופת הזמן של מחוז היסוי להווה ודרכו השחקן ואינגו הגיעו לעבר.
הפרעת זמן חלל: "בועה" בין יקומית שנוצרת אחת לכמה זמן במהלך המשחק באזורים אקראיים, הבועה נוצרת תחת קרע זמן חלל ובתוכה יש פוקימונים שלרוב לא נפוצים באזור זה ובדרך כלל לא מופיעים בזמנים אלו (למשל: פוקימונים מסוג רוח המופיעים רק בלילה, אבל הם יכולים להיות בבועת זמן חלל גם במהלך היום), יכולים להות בתוכה גם פוקימונים רגילים וגם אלפא, אבל כולם יהיו תוקפניים בלי קשר להתנהגות הרגילה שלהם. בתוך הבועה גם ניתן למצוא חפצי התפתחות ואוצרות שאפשר למכור בחנות המשחק תמורת כסף. את חלק מהפוקימונים במשחק ניתן ללכוד רק בתוך בועת זמן חלל (לדוגמה, מגנמייט או פוריגון).
עלילה > עלילה

בתחילת המשחק, הפוקימון האגדי ארכאוס משגר ילד/ה מההווה לעבר, נותן להם חפץ בשם טלפון ארק ומצווה עליהם לתפוס את כל הפוקימונים. השחקן מתעורר על חופיו של כפר בשם ג'ובילייף ופוגש בפרופסור לבנטון, פרופסור שעובד עבור צוות גלקסי. הפרופסור מסביר לשחקן שהוא נפל מהקרע בשמיים, המתברר להיות קרע זמן חלל שממוקם מעל הר קורונט במחוז. לאחר שהשחקן עוזר לפרופסור לתפוס שלושה פוקימונים שברחו לו, הם מגיעים יחד עם הפרופסור לכפר ופוגשים את אקארי/ראי, עוזר/ת המחקר של הפרופסור. מאחר שלשחקן אין מקום לשהות בו, מפקדת הצוות סיילין מסכימה לקבל את השחקן לשירות צוות גלקסי ולעזור ביצירת הפוקידע הראשון.
השחקן מתחיל לתפוס פוקימונים שונים במטרה למלא את הפוקידע ומגלה שברק ירד מקרע הזמן חלל ופגע בפוקימונים האציליים, גרם להם להשתגע ולתקוף בני אדם. השחקן מקבל משימה להרגיע כל פוקימון אצילי במחוז. במהלך המסע, השחקן גם פוגש סוחר נודד בשם וולו המשתייך לגילדת סוחרים בשם גינקו שבעצמו חוקר על ההיסטוריה של המחוז ומנסה לשם כך ללמוד על הלוחיות. בנוסף, במהלך המשחק השחקן נתקל בכנופיה בשם שודדות המזל שמנסות לעצור אותו מספר פעמים במהלך הרפתקאותיו. במהלך מסעו, השחקן מקבל לידיו חליל בשם חליל הסלסטיק דרכו הוא יכול לזמן פוקימונים שונים שיכולים לעזור לו להגיע לאזורים שונים ברחבי המחוז (לדוגמה, לשחות במים או לעוף).
לאחר שהשחקן מצליח להרגיע את חמשת הפוקימונים האציליים, קרע הזמן חלל בשמיים מתרחב והשמיים נצבעים באדום. צוות גלקסי, שחושד בשחקן מכיוון שהוא בעצמו הגיע למחוז דרך הקרע, מגרשת אותו משורותיה ומהכפר ג'ובילייף. השחקן מבקש סיוע מגילדות הפנינה והיהלום, אך הן מסרבות על מנת לשמור על יחסים טובים עם צוות גלקסי. למרות זאת, וולו מסכים לסייע לשחקן ולוקח אותו למקום סודי במחוז שבו גרה אישה בשם קוגיטה, ממנה הם לומדים על שרשרת אדומה היכולה "לחבר את העולם מחדש" ולשים סוף לקרע. כדי למצוא את החומרים להכנת השרשרת, השחקן נעזר בגילדות הפנינה והיהלום ומבקר בשלושה אגמים מרכזיים במחוז עליהם שומרות שלושת רוחות האגם. לאחר שהשחקן עובר את המבחנים של שלושת הרוחות, הוא מקבל מהן את השרשרת. השחקן חוזר עם השרשרת לכפר ג'ובילייף, אך מגלה שהמפקד קמאדו, מפקד צוות גלקסי, עשה דרכו לבד אל מקדש סינו, הממוקם על הר קורונט כדי להתמודד עם הפוקימון שאחראי לקרע. השחקן מגיע להר ונלחם בעצמו נגד קמאדו, שלבסוף מתנצל על שגירש את השחקן ונותן לו רשות להמשיך אל עבר המקדש.
במקדש, השחקן נלחם נגד דיאלגה/פאלקיה (תלוי באיזו גילדה השחקן בחר שתעזור לו קודם), אך כאשר השחקן מנסה להשתמש בשרשרת האדומה, היא נקרעת לרסיסים וקרב מתחיל. בסוף הקרב, השחקן מצליח לתפוס את דיאלגה/פאלקיה והפוקימון האגדי השני מופיע גם הוא, אך כולם בורחים כדי לנוח ולאגור כוחות. בבסיס, פרופסור לבנטון מצליח ליצור פוכדור מיוחד בעזרת הרסיסים של השרשרת האדומה והשחקן בעזרתו מצליח לתפוס את הפוקימון האגדי השני ולהחזיר את המחוז לקדמותו. לאחר ששתי הגילדות חזו במתרחש, הן מיישבות את היריבות ביניהן. המשחק מסתיים כשהמפקד קומודו מכריז על פסטיבל בכפר ג'ובילייף יחד עם צוות המחקר ושתי הגילדות.
עלילה > המשך לאחר העלילה הראשית

זמן מה לאחר מכן, וולו מבקש את עזרת השחקן בלמצוא את הלוחות שנותרו על מנת להבין יותר את ההיסטוריה של המחוז. על מנת לקבל את שאר הלוחות, על השחקן לתפוס את שאר הפוקימונים האגדיים שמסתובבים במחוז בעזרתם של וולו וקוגיטה. לאחר שהשחקן השיג 18 לוחות, הוא פוגש את וולו במקדש סינו, שם וולו חושף שהוא היה זה שיצר את קרע הזמן חלל בעזרתו של פוקימון אגדי בשם גיראטינה, במטרה למשוך את ארכאוס לכדור הארץ ובעזרתו ליצור עולם חדש. השחקן נלחם נגד וולו וגיראטינה ביחד ולבסוף משיג ממנו את הלוח האחרון. לאחר שהשיג את כל 19 הלוחות, חליל הסלסטיק של השחקן משתנה לחליל האזורה ולאחר שהשחקן תפס את כל הפוקימונים במחוז הוא מנגן בחליל ויוצר מעין מדרגות לייקום אחר, שם ארכאוס מחכה לו. כאשר השחקן נפגש בארכאוס, מתחיל ביניהם קרב ולבסוף השחקן לוכד את ארכאוס והמשחק נגמר.
דמויות משמעותיות

ראי: דמות העוזר של הפרופסור (במידה והשחקן בוחר לשחק עם דמות נשית) וחבר בחוליית המחקר בצוות גלקסי. מזכיר במראהו את לוקאס, גיבור המשחקים "יהלום ופנינה".
אקארי: דמות העוזרת של הפרופסור (במידה והשחקן בוחר לשחק עם דמות גברית) וחברה בחוליית המחקר בצוות גלקסי. מזכירה במראהה את דון, גיבורת המשחקים "יהלום ופנינה".
פרופסור לבנטון: הפרופסור שעובד בחוליית המחקר של צוות גלקסי ומטרתו היא ליצור את הפוקידע הראשון אי פעם. הפרופסור המחוזי במשחק.
המפקד קומודו: ראש צוות גלקסי. מזכיר במראהו את פרופסור רואן, הפרופסור מהמשחקים "יהלום ופנינה". בתחילה אינו סומך על השחקן ומשער שהנפילה של השחקן מהשמיים קשורה לסיבה שבגללה הפוקימונים האציליים נעשו תוקפניים, אולם הוא משנה את דעתו בסוף המשחק ומקבל את השחקן לכפר ולצוות באופן מלא.
קפטן סיילין: המנהיגה של חוליית המחקר של צוות גלקסי וזאת שמגדילה את הדירוג של השחקן בצוות לאור עבודתו על הפוקידע. מזכירה במראהה את סיירוס, מנהיג צוות גלקטיק מהמשחקים "יהלום ופנינה". למרות חזותה הקשוחה, סיילין סייעה לשחקן בהחבא לאחר שהוא נזרק מהכפר.
אדאמן: מנהיג גילדת היהלום שכמו חברי הגילדה, משער שסינו הגדול שולט על הזמן. במהלך המשחק נמצא ביריבות עם אירידה, מנהיגת גילדת הפנינה. מסייע לשחקן בנקודות שונות במהלך העלילה.
מאי: חברה בגילדת היהלום. הפוקימון שלה הוא מאנצ'לקס. לאחר שהעלילה הראשית נגמרת, השחקן חוקר ביחד איתה תופעה משונה של התפרצויות פוקימונים ברחבי המחוז.
אירידה: מנהיגת גילדת הפנינה שכמו חברי הגילדה, משערת שסינו הגדול שולט על החלל. במהלך המשחק נמצאת ביריבות עם אדאמן, מנהיג גילדת היהלום. מסייעת לשחקן בנקודות שונות במהלך העלילה.
וולו: סוחר שחי עם גילדת הגינקו, גילדת סוחרים שמוכרת מוצרים שונים לתושבי המחוז. במהלך המשחק מופיע בנקודות שונות ומסייע לשחקן במטרתו, אולם בעלילה המשנית מתברר שהוא האנטגוניסט המרכזי במשחק והוא זה שיצר את קרע הזמן חלל ביחד עם הפוקימון גיראטינה במטרה ללכוד את ארכאוס. מזכיר במראהו את סינתיה, אלופת ליגת סינו במשחקים "יהלום ופנינה". וולו הוא הבוס האחרון במשחק השלם.
קוגיטה: אישה החיה בחלק נסתר במחוז ומסייעת לוולו ולשחקן למצוא את הלוחות. במהלך המשחק, נרמז שקוגיטה חיה כבר אלפי שנים. מזכירה במראהה את סינתיה, אלופת ליגת סינו במשחקים "יהלום ופנינה", בכך נרמז שיש בינה לבין וולו קשר משפחתי.
אינגו: דמות מהמשחקים "פוקימון שחור ולבן". מאמן פוקימונים מההווה שבדומה לשחקן, גם הגיע אל העבר ואיבד את זכרונותיו. משמש כשומר של הפוקימון סניזלר. במהלך המסע המשותף עם השחקן, אינגו נזכר לאט בעברו וביחד עם השחקן, מדרבן את חברי הכפר ג'ובילייף לערוך קרבות פוקימונים.
צ'ארם, קלובר וקוין/שודדות המזל: שלוש נשים שהיו בעבר חלק מהצוותים האחרים במחוז (צ'ארם מצוות גלקסי, קלובר מצוות יהלום וקוין מצוות פנינה, בנוסף גם קלובר וקוין היו בצוות גלקסי בדרגת שומרות) ועזבו כדי להקים כנופיה משלהן. מטרתן היא לגנוב פוקימונים וחפצים יקרי ערך. משמשות כצוות המרושע במשחק הנוכחי.
פיתוח והפצה

"פוקימון אגדות: ארכאוס" פותח על ידי GameFreak. זהו הפרויקט הראשון שלהם המתרחש בעולם פתוח. המשחק הוכרז לראשונה ב-26 בפברואר 2021 יחד עם המשחקים "פוקימון יהלום מבריק" ו"פוקימון פנינה נוצצת" לכבוד חגיגות 25 שנה לפוקימון. לפי אחד המפתחים, המשחק מהווה "פרימייק" (שילוב של פריקוול ורימייק) למשחקי "פוקימון יהלום" ו"פוקימון פנינה". המשחק הופץ ברחבי העולם ב-28 בינואר 2022.
ביקורות

כאשר הקדימון הופץ, מעריצים החלו להשוות בין "פוקימון אגדות: ארכאוס" לבין The Legend of Zelda: Breath of the Wild, משחק דומה שמתרחש בעולם פתוח עם גרסת ציור דומה בקדימון.
המשחק קיבל ציון של 85 באתר Metacritic.